
 ŠAKIŲ RAJONO SAVIVALDYBĖS  TARYBA

SPRENDIMAS

DĖL  ĮGALIOJIMŲ SUTEIKIMO RAJONO SAVIVALDYBĖS ADMINISTRACIJOS DIREKTORIUI
 2011 m. spalio 27 d. Nr. T-227
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 1 bei 3 p. ir 16 str. 7 d.,                  n u s p r e n d ž i a:

1. Pavesti rajono savivaldybės administracijos direktoriui, o jam negalint eiti pareigų dėl atostogų, komandiruočių, ligos ir kitais atvejais- rajono savivaldybės administracijos direktoriaus pavaduotojui, vykdyti rajono savivaldybės tarybos paprastajai kompetencijai priskirtus įgaliojimus:

1.1. rajono savivaldybės biudžetinių ir viešųjų įstaigų (kurių savininkė yra savivaldybė) vadovų kasmetinių ir tikslinių atostogų, papildomų lengvatų, asmenims auginantiems vaikus, suteikimą;

1.2. rajono savivaldybės biudžetinių ir viešųjų įstaigų (kurių savininkė yra savivaldybė) vadovų į tarnybines komandiruotes, kursus siuntimą;

1.3. Lietuvos Respublikos teisės aktais nustatytų veiksmų, skiriant rajono savivaldybės biudžetinių ir viešųjų įstaigų (kurių savininkė yra savivaldybė) vadovams drausmines nuobaudas, atlikimą;

1.4. rajono savivaldybės biudžetinių ir viešųjų įstaigų (kurių savininkė yra savivaldybė) vadovams drausminių nuobaudų skyrimą;

1.5. rajono savivaldybės biudžetinių ir viešųjų įstaigų (kurių savininkė yra savivaldybė) vadovų pavadavimo ar jų pareigų vykdymo suteikimą.


2. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566)  nustatyta tvarka.

Meras                                                                    
            

 Juozas  Bertašius

